b"\n_START_ARTICLE_\nAlkaid\n_START_SECTION_\nNoms\n_START_PARAGRAPH_\n\xce\xb7 Ursae Majoris \xc3\xa9s coneguda per diversos noms. Alkaid, Alca o Elke procedeixen de l'\xc3\xa0rab Al-Qa'id, que fa refer\xc3\xa8ncia a \xc2\xabla primera de les donzelles de dol\xc2\xbb; aquestes s\xc3\xb3n Benetnasch o Alkaid, Mizar i Alioth, que representen \xc2\xabploraneres\xc2\xbb al voltant d'un f\xc3\xa8retre o ta\xc3\xbct._NEWLINE_Benetnasch o Benetnash s\xc3\xb3n noms provinents de l'\xc3\xa0rab Ka'id Banat al Na'ash, que significa \xc2\xabla primera de les ploraneres\xc2\xbb, en al\xc2\xb7lusi\xc3\xb3 al mateix tema._NEWLINE_A l'astronomia xinesa, \xce\xb7 Ursae Majoris \xc3\xa9s coneguda com a \xe5\x8c\x97\xe6\x96\x97 \xe4\xb8\x83 (\xc2\xabla Setena Estrella del Cass\xc3\xb3 del Nord\xc2\xbb) o \xe6\x91\x87 \xe5\x85\x89 ( \xc2\xabl'Estrella de Resplandor rutilant\xc2\xbb)._NEWLINE_Sembla que els antics hebreus donaven el nom de Reysh en aquesta estrella, que significa el cap, perqu\xc3\xa8 associaven aquest estel amb Miquel el cap dels angels.\n_START_SECTION_\nCaracter\xc3\xadstiques f\xc3\xadsiques\n_START_PARAGRAPH_\nBenetnasch \xc3\xa9s una estrella blanca-blavosa de seq\xc3\xbc\xc3\xa8ncia principal de tipus espectral B3V amb una temperatura efectiva d'uns 20.000  K. Situada a poc m\xc3\xa9s de 100  anys llum de Sistema Solar, \xc3\xa9s una de les estrelles m\xc3\xa9s calentes visibles a simple vista. La seva temperatura est\xc3\xa0 just per sota del l\xc3\xadmit a partir del qual les estrelles emeten una important quantitat de raigs X com a conseq\xc3\xbc\xc3\xa8ncia d'ones de xoc en els seus  vents estel\xc2\xb7lars, per aix\xc3\xb2, Benetnasch \xc3\xa9s nom\xc3\xa9s una font feble de raigs X. La seva lluminositat \xc3\xa9s m\xc3\xa9s de 700 m\xc3\xa9s gran que  la solar i la seva massa equival a unes 6  masses solars._NEWLINE_A difer\xc3\xa8ncia d'altres estrelles brillants de la constel, Benetnasch no \xc3\xa9s membre de l'associaci\xc3\xb3 estel\xc2\xb7lar de l'\xc3\x93ssa Major; aquesta \xc3\xa9s un grup d'estrelles que es mouen per l'espai amb velocitats similars i que tenen un probable origen com\xc3\xba."